Държавен вестник, бр. 33, 2011 г., стр. 47

БРОЙ  33	
Д Ъ Р Ж А В Е Н  В Е С Т Н И К 	
СТР.  47  
а) в т. 1 след думите „превозно средство“ се 
добавя „издадено в Република България или от 
друга държава – член на Европейския съюз, или 
от друга държава – страна по Споразумението 
за Европейското икономическо пространство, 
или от Конфедерация Швейцария“;
б) създава се т. 5:
„5. за водачи, които не са граждани на Ре-
публика България или на друга държава – член 
на Европейския съюз, копие на сертификата 
за водач по чл. 7а, ал. 5 от Закона за автомо-
билните превози.“
2. Алинеи 2 – 6 се изменят така:
„(2) Документите по ал. 1, т. 1, 2 и 5 се 
заверяват и подписват „вярно с оригинала“.
(3) Заявленията по ал. 1 се попълват съгласно 
указания, определени със заповед на изпъл-
нителния директор на Изпълнителна агенция 
„Автомобилна администрация“. Информацията 
се нанася с черен тънкописец точно, четливо и 
ясно без прекъсване на контурите на буквите 
и подписа и без задрасквания, поправки или 
повторения. При наличие на такива заявлението 
се анулира и се попълва ново. Анулираното 
заявление се съхранява в срок до 3 месеца, 
след което се унищожава.
(4) Заявлението по ал. 1 се подава от вода-
ча или изрично упълномощено от него лице 
с нотариално заверено пълномощно в един от 
областните отдели „Контролна дейност – ДАИ“.
(5) Служител от областен отдел „Контролна 
дейност – ДАИ“ приема заявленията по ал. 1, 
като:
1. проверява самоличността на заявителя;
2. проверява съответствието на попълненото 
заявление с изискванията на ал. 3;
3. проверява наличието на всички приложени 
документи, като отбелязва това в текстовия блок 
„Идентификация на предоставените документи“ 
от заявлението по ал. 1;
4. в текстовия блок „Идентификация на 
предоставените документи“ от заявлението по 
ал. 1  попълва датата и мястото, в което са 
подадени документите, попълва и имената си 
и се подписва.
(6) При констатиране на несъответствия в 
подадените документи подаденото заявление 
не се разглежда.“
§ 7. В чл. 13 се правят следните изменения 
и допълнения:
1. В ал. 1 думите „от регионалната дирек-
ция „Автомобилна администрация“, в която“ 
се заменят с „в областния отдел „Контролна 
дейност – ДАИ“, в който“.
2. В ал. 2 след думите „приемно-предавателен 
протокол“ се добавя „образецът, на който се 
определя по реда на чл. 12, ал. 3“.
§ 8. В чл. 14 ал. 1 се изменя така:
„(1) Картата на водач се издава на лице, 
което:
1. притежава валидно свидетелство за уп-
равление на моторно превозно средство, из-
дадено в Република България или от друга 
държава – член на Европейския съюз, или от 
друга държава – страна по Споразумението за 
Европейското икономическо пространство, или 
от Конфедерация Швейцария;
2. е установило обичайното си пребиваване 
в Република България.“
§ 9. Член 16 се изменя така:
„Чл. 16. (1) За издаване на карта на пре-
возвач превозвачите и лицата, извършващи 
превоз за собствена сметка, подават заявление 
по образец (приложение № 4), към което се 
прилагат:
1. копие на документ за регистрация на ли-
цето, когато не са налице случаите по чл. 23, 
ал. 4 от Закона за търговския регистър;
2. копие на удостоверение на единен иден-
тификационен код (ЕИК);
3. копие на лична карта на български граж-
данин или на карта на продължително или 
постоянно пребиваващ в Република България 
чужденец, на лицето, на което ще бъде изда-
дена картата;
4. документ за платени такси;
5. копие от уведомленията по чл. 62, ал. 3 от 
Кодекса на труда, заверени от териториалната 
дирекция на Националната агенция за прихо-
дите – за заявителите, които не са собственици.
(2) Документите по ал. 1, т. 1, 2, 3 и 5 се 
заверяват и подписват „вярно с оригинала“.
(3) При попълване на заявлението по ал. 1 
се спазват изискванията по чл. 12, ал. 3.
(4) Заявлението по ал. 1 се подава от ли-
цето, на което ще бъде издадена картата, или 
от изрично упълномощено от него лице с 
нотариално заверено пълномощно в един от 
областните отдели „Контролна дейност – ДАИ“.
(5) Служител от съответния областен отдел 
„Контролна дейност – ДАИ“ приема заявлени-
ята по ал. 1, като:
1. проверява самоличността на заявителя;
2. проверява съответствието на попълненото 
заявление с изискванията на ал. 3;
3. проверява наличието на всички приложени 
документи, като отбелязва това в текстовия блок 
„Идентификация на предоставените документи“ 
от заявлението по ал. 1;
4. в текстовия блок „Идентификация на 
предоставените документи“ от заявлението по 
ал. 1  попълва датата и мястото, в което са 
подадени документите, попълва и имената си 
и се подписва.
(6) При констатиране на несъответствия в 
подадените документи подаденото заявление 
не се разглежда.“
§ 10. В чл. 17 се правят следните изменения 
и допълнения:
1. В ал. 1 след думата „упълномощено“ се 
добавя „от него“ и думите „от регионалната ди-
рекция „Автомобилна администрация“, в която“ 
се заменят с „в областния отдел „Контролна 
дейност – ДАИ“, в който“.
2. В ал. 2 след думите „приемно-предавате-
лен протокол“ се добавя „образеца, на който 
се определя по реда на чл. 12, ал. 3“.